de de en da sv de eo en en sv da en en da da en sv en en en pl en da de en da da nl da de da en de en da en en en da en nb da da da da da da da pl en da
MASKINERIET - Guirlanden på Industrimuseet
Udsmykning FLORA og FAUNA 2019
Oldsager to-go i Skovby Nygaard 2016
Ugler i mosen 2015
Udsmykning i Børnehuset Ole Rømer, Aarhus 2014
Lænestol. Vindue. Maleri 2004
Gitte Broeng | Åse Eg Jørgensen | Lise Haurum | Kamilla Jørgensen I Tanja Nellemann Kruse | Bodil Sohn | Iben West
FUGL er et fælles bogværk, der består af syv selvstændige kapitler. På syv vidt forskellige måder udforsker de medvirkende kunstnere fugles fjerklædte eksistens. Historisk set har fugle indtaget en fremtrædende plads i billedkunst og litteratur – som symbol på frihed og bevægelighed. Bøger kan skifte hænder og krydse landegrænser, verdenshave eller kontinenter. Fugles flugt og migration minder i den forstand om bøgers mulige distribution. FUGL søger at udnytte bogmediets potentiale, når det kommer til at kunne bevæge sig frit og uforudsigeligt rundt i verden med visuelle og sproglige fortællinger.
Gitte Broeng skriver i fjer med fjerpen og blæk om udvæksterne fra fugles kroppe. Åse Eg Jørgensen fortæller i habitat om fugles hverdagsliv i en stor by, med træsnit af habitater som hun og fuglene deler. Lise Haurum sender viben på træk gennem danske digte i en storm i en vibe. Kamilla Jørgensen optæller og analyserer litteraturens fuglebestand i så og så mange fugle i dansk poesi. Tanja Nellemann Kruse undersøger i vandreduens pas fugles plads i byrummet via sammenstillinger af små fortællinger, fotos og bynavne. Bodil Sohn har fotograferet udstoppede fugle blandt bøger og billeder i fuglenes bibliotek. Og Iben West skaber i den dag blev en drøm en billedfortælling om flygtige møder mellem mennesker og fugle i flugt. De syv bidrag udgør tilsammen bogværket FUGL. Tænkt som en fugleflok, der begiver sig af sted på træk.
FUGL udgives af forlaget arkhest. Bogværket distribueres og udstilles i København hos Bladr 11. oktober og i Aarhus på KH7 artspace 24. oktober 2019. De første 100 ferniseringsgæster må frit tage et eksemplar med sig hjem og opfordres til at give bogværket videre efter brug. 70 eksemplarer af FUGL er allerede sendt til fugle- og bogvenner rundt omkring i verden. Udstillingen viser destinationerne.
Bogudgivelse, distribution og endagsudstilling: Fredag d. 11. oktober kl. 16-18, Bladr | Griffenfeldsgade 27 | 2200 København N og torsdag d. 24. oktober kl. 16-18, KH7 artspace, Sydhavnsgade 7 | 8000 Aarhus C
FUGL er støttet af Aarhus Kommunes Kulturudviklingspulje | Grosserer L.F. Foghts Fond | Klitgaarden Refugium
fuglenes bibliotek v/ Bodil Sohn viser en serie billeder af opstillinger med udstoppede fugle, som betragter bøger og billeder, fotograferet på Naturhistorisk Museum, Aarhus.
Fuglene fremstår som kloge, læsende og reflekterende væsner. Hvert billede er ledsaget af et ord/tema, som er forklaret i citat fra Den Danske Ordbog.
Farve, 32 s., h 17 x b 12 cm, off-set, 500 ekspl.
Copyright © 2019 Bodil Sohn
Hjemmesiden er støttet af Statens Kunstråds Billedkunstudvalg